Dragon Ball

***Dragon Ball*** (ドラゴンボール *Doragon Bōru*?) este o serie manga Japoneză scrisă și ilustrată de Akira Toriyama. A fost serializată în *Weekly Shōnen Jump* din 1984 până în 1995, iar cele 519 capitole individuale au fost publicate în 42 volume *tankōbon* de către Shueisha. Inspirată de romanul chinezesc *Journey to the West*, seria urmărește aventurile lui, Son Goku de la copilărie până la bătrânețe. Seria manga este licențiată pentru America de Nord de Viz Media, în Regatul Unit de Gollancz Manga, și în Australia și Noua Zeelandă de Chuang Yi.

*Dragon Ball* a fost adaptată în trei serii anime diferite, șaptesprezece filme animate de lung metraj, un joc de cărți Dragon Ball Z Collectible, și un număr mare de jocuri video. Un film de acțiune a fost în producție încă din 2002, și este acum programat pentru o lansare pe 10 Aprilie, 2009.

## Subiectul

Un băiat cu coadă de maimuță numit Son Goku este găsit de către un expert al artelor marțiale și crescut ca nepotul acestuia. Într-o zi, în timpul unei luni pline, Goku se transformă într-o gorilă gigantică și își ucide accidental bunicul adoptiv, dar mai târziu nu are nici o amintire a acestui lucru. Câțiva ani mai târziu, Bulma, pornită în căutarea celor șapte Bile Dragon pentru a-și avea dorința îndeplinită de dragonul ce apare, îl întâlnește pe Goku, care locuiește singur cu Bila Dragon cu patru stele pe care o prețuiește ca pe bunicul său. Goku decide să o însoțească pe Bulma în călătoria sa, iar pe drum, întâlnește și se împrietenește cu mulți artiști marțiali, trece prin antrenamente riguroase și diferite programe educaționale, încercări și răufăcători, participând adesea la turneul *Tenka-ichi Budōkai*.

Odată ce seria progreseză, Goku crește într-un adult, iar primul său copil, Son Gohan trece prin întâmplări similare. În timp ce Goku evoluează, la fel și rivali săi, inclusiv Piccolo și Vegeta, unii transformându-se din personaje negative în pozitive. Goku însăși moare și reînvie de un număr de ori, devenind cel mai puternic supererou din univers.

### Diferențe în seria anime

Ambele serii anime *Dragon Ball* și *Dragon Ball Z* se bazează pe seria manga originală *Dragon Ball*. *Dragon Ball* urmărește aventurile lui Goku din timpul copilăriei până cînd devine un tânăr adult și se căsătorește; cuprinzând arcele care conțin cele mai multe elemente umoristice și fantastice. *Dragon Ball Z* preia povestea la cinci ani după finalul *Dragon Ball*, introducându-l pe fiul lui Son Goku și noi inamici, mult mai puternici. *Dragon Ball GT* este continuarea *Dragon Ball Z*, dar nu se bazează pe seria manga scrisă de Toriyama.

Conținutul filler a fost folosit pentru a completa seria din mai multe motive; în cazul lui *Dragon Ball Z*, acest lucru se întâmpla deoaarece seria anime rula paralel cu seria manga, și nu se putea ca anime-ul să ruleze înaintea seriei manga deoarece Toriyama încă scria la aceasta.

Compania din spatele anime-ului, Toei Animation, a creat ocazional povești secundare pentru a explica unele lucruri, sau pentru a extinde seria. Conținutul secundar nu vine numai în forma unor povești secundare; uneori luând forma unor atacuri noi într-o luptă. De exemplu, multe scene din anime sunt prelungite, conținând scene lungi cu un singur personaj, sau mai multe, care durează uneori un episod întreg sau chiar se întind pe episoade multiple pentru o singură luptă. Deoarece seria anime a fost forțată să extindă 12-14 pagini de imagini și text din manga în 20-22 minute de animație, aceste schimbări au fost introduse pentru a completa durata unui episod și pentru a permite scenariștilor seriei să dezvolte alte aspecte ale universului seriei. Arcele: Garlic Junior arc, dintre Saga Freeza și Sega Cell, și arca Afterlife Tournament, dintre Saga Cell și Saga Majin Buu, sunt exemple ale acestui lucru.

*Dragon Ball GT* este ultima serie anime produsa de Toei Animation, insa aceasta nu este bazata pe seria manga care a fost incheiata cu Saga Majin Buu. Akira Toriyama a fost responsabil doar pentru crearea personajelor principale si alte mici amanunte pentru aceasta serie.